**המשפחה בראי הקולנוע (ב')** מנחי הקורס:ד"ר מוטי שורק, עו"ס הדס הובר-בן שושן

**מטרות:**

הקניית כלים לרופאים לניתוח המשפחה במסגרת הטיפול.

**יעדים:**

בתום הקורס המתמחה:

* יכיר מודלים בסיסיים לניתוח המשפחה כגון: ג'ינוגרם, מעגל החיים, מודל practice
* יבין מונחים בסיסיים בנושא המשפחה: משבר נורמטיבי/לא נורמטיבי, גורמי תמיכה, מעגל החיים, מבנה משפחה, לכידות, נוקשות ועוד.
* ייחשף לנושאים שונים המשפיעים על הטיפול במשפחה: מחלה אקוטית, מחלה כרונית, מחלה סופנית, אבל, ניצולי שואה, קושי של המטפל וכו.
* יהיה מסוגל לנתח משפחה המוצגת לו בהתבסס על המודלים והמונחים הנ"ל.

**שיטות הוראה:**

* במהלך השיעורים הראשונים יוצג סרט באורך מלא אשר עוסק במשפחה המתמודדת עם משבר. המנחים ידגימו את ניתוח הסרט כפי שייתבקשו המתמחים לנתח באופן עצמאי את הסרט שיבחרו.
* לימוד מודלים ביו- פסיכוסוציאלים ומונחים רלוונטיים אשר נדרשים בשלב מאוחר יותר לעבודה ובחינת שלב ב'.
* ניתוח משפחה אשר מוצגת בסרט שנבחר ע"י המתמחה והצגתו בפני הכיתה, על פי דף הנחיות מובנה.
* המתמחה ירחיב בפני הכיתה ידע תיאורטי בתחום הנושא בו עוסק הסרט (מתוך הנושאים הנדרשים ללמידה לבחינת שלב ב') לדוגמא: מחלה כרונית, פיגור/אוטיזם, ניצולי שואה, גיל ההתבגרות, מוות ואבל, אלימות במשפחה, דיכאון לאחר לידה, המשפחה החדשה- להטבי"ם ועוד.

**צורת הצגת השעור עפ"י סרט**

שם הסרט • תאור העלילה ודמויות • בניית ג'נוגרם • שלב במעגל החיים • תאור המשבר • התיחסות לגורמי תמיכה • פסיכופיגורה • תפקיד רופא המשפחה • הרחבה על נושא נלווה • ניתן להשתמש במודלים שונים: היל, רולנד, SCREEEM ,אולסון

**הערכה:**

המתמחים יקבלו הערכה על סמך ניתוח המשפחה בסרט/פרק אותו בחרו תוך הצגת המודלים והמונחים הביו-פסיכוסוציאליים.